Рәсәй Фәндәр академияһының һайланып ҡуйылған президенты А.xa0М.xa0Сергеев юғарыла телгә алынған 253-сө законға Рәсәй Фәндәр академияһының хоҡуҡи статусын үҙгәртеү йәһәтенән төҙәтмәләр индереү кәрәклеген һыҙыҡ өҫтөнә алып, реформаны шелтәләне, шуға ҡарамаҫтан, аҡрынлап «Рәсәй Фәндәр академияһы менән власть араһында консенсус» табыла барыуын билдәләне. Ул ил етәкселеге тарафынан хупланған, Фәндәр академияһы статусын күтәреүсе Рәсәй Фәндәр академияһы тураһындағы законға төҙәтмәләрҙе власть органдары менән уңышлы үҙ-ара эш итеү өлгөһө тип иҫәпләүен белдерҙе. 2018 йылдың февралендә В.xa0В.xa0Путин Дәүләт Думаһына тейешле закон проектын тәҡдим итте, ә 27 мартта Дума уны беренсе уҡыуҙа ҡабул итте. Дәүләт Думаһы Рәсәй Фәндәр академияһының вәкәләттәрен киңәйтеү тураһындағы закон проектын 2018 йылдың 10 июлендә һуңғы тапҡыр тулыһынса ҡабул итте.